Папа Иноћентије III покреће крсташки рат против катара у Лангдоку (данас јужна Француска) који пустоши цветајућу земљу од 1209. до 1229. године. Степен насиља према катарима је био екстремно велик, чак и према средњовековним стандардима. На почетку рата крсташи су побили цели један град Безијер од 10.000 становника. 15. августа 1209. крсташи су освојили Каркасон а становништву су отели сву имовину и протерали их голе из града. Услед прогона од стране крсташа, многи катари беже у Босну. Папин легат кардинал Конрад 1223. године пише да на Балкану живи њихов старешина, којег албижани сматрају својим папом, и коме долазе по савете. У то време је босанском црквом столовао дјед Растудије.